ศรีอยุธยาออกกรมธรรม์เอสเอ็มอี
ศรีอยุธยาประกันภัยเปิดตัวแผนประกันภัยอัคคีภัย &#8220;อัคคีภัย ธุรกิจมั่นคง&#8221; สำหรับกลุ่ม SME ลดความเสี่ยงพร้อมให้ความคุ้มครองที่เลือกได้กับทุกสภาวะ
30 มิ.ย. 2553

ศรีอยุธยาประกันภัยเปิดตัวแผนประกันภัยอัคคีภัย “อัคคีภัย ธุรกิจมั่นคง” สำหรับกลุ่ม SME ลดความเสี่ยงพร้อมให้ความคุ้มครองที่เลือกได้กับทุกสภาวะ
นายศักดิ์รพี สังขพันธ์ ผู้จัดการฝ่ายกิจการสาขาและตัวแทน บริษัท ศรีอยุธยาประกันภัย  เปิดเผยว่า บริษัทได้เปิดตัวกรมธรรม์ใหม่ แผนประกันภัย “อัคคีภัย ธุรกิจมั่นคง” (FIRE INSURANCE) เพื่อตอบสนองความต้องการแก่กลุ่มลูกค้าผู้ประกอบการรายย่อยเพื่อรองรับกับภาวะเศรษฐกิจปัจจุบัน 
สำหรับ ปัจจุบันการมีประกันภัยสำหรับธุรกิจและส่วนตัวกลายเป็นสิ่งที่จำเป็น เพราะภาระความเสียหายที่อาจเกิดขึ้นจากความคาดไม่ถึงมีอยู่รอบตัว ทุกวัน ทุกเวลา และเป็นภาระที่มีผลกระทบกับธุรกิจโดยตรง สิ่งที่ผู้ประกอบการทำได้คือการเตรียมความพร้อมและลดความเสี่ยงโดยให้บริษัทประกันภัยเป็นตัวช่วยรับภาระนี้แทน 
ในกรมธรรม์แผนใหม่ๆ ที่ทางศรีอยุธยาประกันภัยได้พัฒนามานั้น มีองค์ประกอบที่โดดเด่น และแตกต่างคือการควบรวมภัยคุ้มครองต่างๆเข้ามาอยู่ในกรมธรรม์เดียวกัน ซึ่งให้ความคุ้มค่า คุ้มครองหลากหลาย และครอบคลุมภัยหลายประเภท นอกจากนี้ทางผู้ประกอบการยังสามารถเลือก options ต่างๆ ตามที่ต้องการได้อีกด้วย
ในปี 2552 มูลค่ารวมของยอดเบี้ยประกันอัคคีภัยทั้งระบบเป็นเงินทั้งสิน 7,786 ล้านบาท ในปีนี้บริษัทฯ คาดว่าประกันอัคคีภัยจะเติบโตจากปีที่แล้วมากกว่า 10% จากการที่ผู้ประกอบการมีความตื่นตัวมากขึ้นเกี่ยวกับการประกันภัยประเภทต่างๆ รวมถึงเงื่อนไขความคุ้มครอง และความเสี่ยงต่างๆ รอบตัว